ফরিদপুরে ৫৬ টি সিমসহ প্রতারক চক্রের ৩ সদস্য আটক | 377590|| Bangladesh Pratidin
প্রকাশ : ২০ নভেম্বর, ২০১৮ ১৬:০৮
ফরিদপুর শহরের চরকমলাপুর এলাকায় অভিযান চালিয়ে প্রতারক চক্রের তিন সদস্যকে আটক করেছে গোয়েন্দা পুলিশ। মঙ্গলবার সকালে শহরের চরকমলাপুর এলাকার ‘নূরজাহান’ ভিলা নামের একটি ছাত্রাবাস থেকে তাদের অাটক করা হয়।
প্রতারক চক্রের তিন সদস্য হলেন, অখিল মণ্ডল, রাধু মণ্ডল ও সুজন মণ্ডল। আটককৃতদের বাড়ি ফরিদপুরের ভাঙ্গা উপজেলার ব্রাহ্মণপাড়া গ্রামে। এসময় তাদের কাছ থেকে ৪টি মোবাইল সেট ও বিভিন্ন কোম্পানির ৫৬টি সিম জব্দ করা হয়।
জেলা পুলিশ সুপার মো. জাকির হোসেন খান জানান, দীর্ঘদিন ধরে এ চক্রটি প্রতারণার মাধ্যমে মানুষের কাছ থেকে লাখ লাখ টাকা হাতিয়ে নিচ্ছিল। গোপন সংবাদের ভিক্তিতে গোয়েন্দা পুলিশের অফিসার ইনচার্জ মো. রাকিবুল ইসলামের নেতৃত্বে একটি দল অভিযান চালিয়ে প্রতারক চক্রের সদস্যদের আটক করে। এসময় তাদের কাছ থেকে ৪টি মোবাইল সেট, বিভিন্ন কোম্পানির ৫৬টি সিম জব্দ করা হয়। আটককৃতরা গোয়েন্দা পুলিশের জিজ্ঞাসাবাদে প্রতারণার মাধ্যমে অর্থ হাতিয়ে নেয়ার কথা স্বীকার করেছে।